
Na osnovu člana 30. Zakona o Kantonalnom tužilaštvu Kantona Sarajevo ( „Sl novine Kantona Sarajevo“, br. 22/02, 22/02 i 30/08 ), člana 2. i 78. Zakona o namještenicima u organima državne službe u Federaciji BiH ( „Sl. novine Federacije BiH“ br. 49/05 ) i člana 76. Kolektivnog ugovora za službenike organa uprave i sudske vlasti u FBiH ( „Sl. novine Federacije BiH“ br. 23/00 ), Glavni kantonalni tužilac d o n o s i:

PRAVILNIK O RADNIM ODNOSIMA NAMJEŠTENIKA KANTONALNOG TUŽILAŠTVA KANTONA SARAJEVO

I OSNOVNE ODREDBE

Član 1.

Pravilnikom o radnim odnosima namještenika Kantonalnog tužilaštva Kantona Sarajevo ( u daljem tekstu: tužilaštva ) reguliše se radno pravni status namještenika u tužilaštvu, poslovi koje obavljaju namještenici, plaće, naknade i druga prava, dužnosti i odgovornosti iz radnog odnosa kao i disciplinska i materijalna odgovornost namještenika u tužilaštvu.

II POSLOVI NAMJEŠTENIKA

Član 2.

Namještenici obavljaju poslove iz nadležnosti tužilaštva koji su funkcionalni povezani i koji neposredno doprinose da se poslovi osnovne djelatnosti mogu u cjelini, pravilno i efikasno obavljati.

Dopunski poslovi osnovne djelatnosti odnose se na određene stručno – operativne, informaciono – dokumentacione, računovodstveo – materijalne i administrativno tehničke poslove, a poslovi pomoćne djelatnosti odnose se na operativno – tehničke i pomoćne poslove

Sadržaj poslova iz stava 2. ovog člana, njihova vrsta, složenost i uslovi za njihovo obavljanje utrđuju se Pravilnikom o unutrašnjoj organizaciji i sistematizaciji radnih mjesta u tužilaštvu.

III  PRAVA I DUŽNOSTI NAMJEŠTENIKA

Član 3.

.

Prava i dužnosti namještenika regulisana su članom 8., 9., 10., 11.,12.,13. i 14. Zakona o namještenicima u organima državne službe u Federaciji BiH.

IV ODLUČIVANJE O PRAVIMA I DUŽNOSTIMA NAMJEŠTENIKA
Član 4.

 O pravima, dužnostima i odgovornostima namještenika tužilaštva iz radnog odnosa odlučuje Glavni kantonalni tužilac donošenjem rješenja, osim kada je Zakonom  ili drugim propisom utvrđeno da o nekom pitanju odlučuje drugi organ

V  RASPOREĐIVANJE NAMJEŠTENIKA NA RADNA MJESTA, POPUNA UPRAŽNJENIH RADNIH MJESTA, ZAPOŠLJAVANJE I OCJENA RADA

1.Raspoređivanje namještenika
Član 5.

Glavni  tužilac rješenjem raspoređuje i postavlja namještenika na odgovarajuće radno mjesto za koje ispunjava sve uslove utvrđene Pravilnikom o unutrašnjoj organizaciji Kantonalnog tužilaštva Kantona Sarajevo.

Član 6.

Kada u tužilaštvu postoji upražnjeno radno mjesto namještenika, Glavni tužilac prvo razmatra da li se može na to radno mjesto premjestiti namještenik koji se nalazi na sličnom radnom mjestu u okviru tužilaštva. Taj premještaj se može izvršiti po potrebi službe ili na zahtjev namještenika.

Prilikom odlučivanja o premještaju namještenika na upražnjeno radno mjesto u obzir se uzimaju ocjene rada koje je namještenik dobijao na radnom mjestu na kojem se nalazi, kao i njegovo ukupno angažovanje i rezultati rada koje je postigao na svom radnom mjestu.

Premještaj se vrši donošenjem rješenja kojim se vrši raspoređivanje na radno mjesto iz stava 1. ovog člana.

2.Odlučivanje o prijemu namještenika u radni odnos

Član 7.

O potrebi prijema namještenika u radni odnos odlučuje Glavni  tužilac u okviru potreba i slobodnih radnih mjesta namještenika utvrđenih Pravilnikom o unutrašnjoj organizaciji tužilaštva

3.Popuna upražnjenog radnog mjesta putem internog oglašavanja

Član 8.
Popuna upražnjenog radnog mjesta u tužilaštvu prvo se vrši putem preuzimanja namještenika iz drugog organa državne službe o čemu se objavljuje interni oglas.

Interni oglas objavljuje Glavni tužilac i to na oglasnim tablama svih organa državne službe ili na drugi pogodan način koji osigurava da se zainteresirani kandidati upoznaju sa oglasom. Pravo prijavljivanja na oglas imaju namještenici iz tužilaštva i svih drugih organa državne službe svih nivoa kantonalne vlasti.
Oglas ostaje otvoren najmanje 10 dana od dana objavljivanja.

Interni oglas sadrži:

1. naziv radnog mjesta i opis poslova upražnjenog radnog mjesta

2. posebne uslove utvrđene za obavljanje poslova tog radnog mjesta

3. spisak dokumenata koje treba podnijeti uz prijavu na oglas

4. rok trajanja oglasa

5. adresu za podnošenje prijava na oglas.

Član 9.

Za sprovođenje internog oglasa Glavni tužilac obrazuje Komisiju koja se sastoji od tri člana. Zadatak Komisije je da razmatra sve prijave, da utvrdi listu kandidata koji ispunjavaju uslove i listu kandidata koji ne ispunjavaju uslove internog oglasa, o čemu Komisija sastavlja zapisnik.

Glavni tužilac odlučuje o prijemu namještenika u radni odnos sa liste kandidata koji ispunjavaju sve uslove internog oglasa donošenjem rješenja, a za kandidate koji nisu primljeni u radni odnos izdaje se pisano obavještenje, koje sadrži razlog zašto nije primljen u radni odnos i podatke o kandidatima koji su primljeni u radni odnos.

Protiv rješenja odnosno obavještenja iz stava 3. ovog člana može se izjaviti žalba u skladu sa članom 26. Zakona o namještenicima u organima državne službe u Federaciji BiH.

4.Popuna upražnjenog radnog mjesta putem javnog oglašavanja

Član 10.

Ako se upražnjeno radno mjesto namještenika ne može popuniti putem internog oglasa onda se popuna tog radnog mjesta vrši se putem javnog oglašavanja.

Javni oglas se objavljuje u najmanje tri različita dnevna lista koji se distribuira na cijelom području Federacije.

Javni oglas sadrži opće uslove iz člana 11. ovog Pravilnika i posebne uslove utvrđene Pravilnikom o unutrašnjoj organizaciji za radno mjesto koje se popunjava.

Rok za javni oglas ne može biti kraći od 15 dana računajući od dana objavljivanja oglasa prema stavu 2. ovog člana.

Član 11.

U radni odnos u tužilaštvu može biti primljena osoba koja ispunjava sljedeće opće uslove:

1. da je državljanin BiH

2. da je punoljetan

3. da ima opću zdravstvenu sposobnost za obavljanje poslova radnog mjesta

4. da ima vrstu i stepen školske spreme potrebnu za obavljanje poslova radnog mjesta prema Pravilniku o unutrašnoj organizaciji tužilaštva

5. da u posljednje dvije godine od dana objavljivanja javnog oglasa nije otpušten iz državne službe kao rezultat disciplinske kazne na bilo kojem nivou vlasti u Federaciji Bosne i Hercegovine, odnosno u Bosni i Hercegovini

6. da nije obuhvaćen odredbom člana IX 1. Ustava Bosne i Hercegovine

Član 12.
Glavni tužilac odlučuje o prijemu namještenika u radni odnos sa liste kandidata koji ispunjavaju uslove javnog oglasa.

Namještenik stupa na posao nakon što rješenje o prijemu u radni odnos postane konačno.

Kandidati koji nisu primljeni u radni odnos , a ispunjavaju sve uslove javnog oglasa, predstavljaju rezervnu listu uspješnih kandidata i ta se lista čuva do isteka probnog rada primljenog kandidata.

Kandidat koji nije primljen u radni odnos ima pravo po prijemu obavještenja o izboru kandidata da izjavi žalbu Odboru za žalbe u roku od 8 dana od dana prijema obavještenja.
Član 13.

Eksterni premještaj namještenika vrši se u skladu sa odredbama Zakona o državnoj službi.

5.Probni rad

Član 14.

Namještenici koji se primaju u radni odnos putem javnog oglasa podliježu obavezi probnog rada koji traje 3 mjeseca, nakon čega neposredni rukovodilac daje ocjenu o njegovim stručnim sposobnostima koje je pokazao na probnom radu.

Ocjena rada može biti „ zadovoljavajuća“ i „nezadovoljavajuća“.

Ukoliko je ocjena zadovoljavajuća Glavni tužilac donosi rješenje kojim postavlja namještenika na radno mjesto, a ukoliko je ocjena nezadovoljavajuća u tom slučaju donosi se rješenje o prestanku radnog odnosa tom namješteniku.

Izuzetno namješteniku čiji je rad ocjenjen nezadovoljavajućom ocjenom, može se na njegov zahtjev  i uz pribavljeno mišljenje sindikata, odnosno medijatora državne službe produžiti probni rad za još tri mjeseca sa utvrđenim zahtjevima koje namještenik treba da ispuni u toku produženog probnog rada o čemu Glavni tužilac donosi rješenje.

6.Radni odnos na određeno vrijeme

Član 15.
Za obavljanje izvanrednih ili privremenih ili povremenih poslova ili poslova čiji se obim privremeno ili nepredviđeno povećao, a koji nisu trajnijeg karaktera, zasniva se radni odnos na određeno vrijeme dok traju potrebe za obavljanje tih poslova, a najduže dvije godine.

Poslovi iz stava 1. ovog člana postoje onda kada njihovo obavljanje po svojoj prirodi traje određeno vrijeme i kada zbog toga ne postoje uslovi da se za obavljanje tih poslova u pravilniku o unutrašnjoj organizaciji tužilaštva otvori radno mjesto za radni odnos na neodređeno vrijeme.

Radni odnos na određeno vrijeme u smislu stava 1. ovog člana zasniva se uz prethodno pribavljeno mišljenje sindikata o ispunjavanju uvjeta iz stava 2. ovog člana.

Ako u tužilaštvu postoji upražnjeno radno mjesto namještenika na koje se prema opisu poslova tog radnog mjesta obavljaju poslovi iz stava 1. ovog člana , u tom slučaju za obavljanje tih poslova ne može se zasnovati radni odnos na određeno vrijeme.

Ako je radni odnos na određeno vrijeme zasnovan suprotno odredbama st. 1. do 4. ovog člana takav radni odnos smatraće se radnim odnosom na neodređeno vrijeme.

Radni odnos na određeno vrijeme može se zasnovati i u slučaju zamjene odsutnog namještenika, koji traje do povratka odsutnog namještenika na posao.

Postupak prjema namještenika u radni odnos na određeno vrijeme provodi se prema čl. 10. do 13. ovog Pravilnika.
7.Stručni ispit
Član 16.
Namještenici tužilaštva koji se nalaze na radnim mjestima na kojima se obavljaju dopunski poslovi osnovne djelatnosti, u skladu da propisom iz člana 6. Zakona o namještenicima u organima državne službe, podliježu obavezi polaganja stručnog ispita. 

Sredstva za polaganje stručnog ispita namještenika osigurava tužilaštvo.

Član 17.
Namještenici koji su se zatekli u radnom odnosu u tužilaštvu na dan stupanja na snagu Zakona o namještenicima i ovog Pravilnika, a nemaju položen stručni ispit dužni su taj ispit položiti u roku od 6 mjeseci od dana donošenja propisa kantonalnog misnistra pravde, a ako se radi o pripravniku on stručni ispit polaže u roku utvrđenom u članu 37. Zakona o namještenicima u organima državne službe u Federaciji Bosne i Hercegovine.

8.Stručno osposobljavanje

Član 18.
Namještenik je dužan da se stručno osposobljava u toku rada, da učestvuje na savjetovanjima, seminarima i drugim sličnim oblicima stručnog usavršavanja koje organizuje tužilaštvo ili druge institucije.

9.Ocjena rada

Član 19.

Rad namještenika tužilaštva podliježe ocjenjivanju svake godine i obavezno se vrši u januaru za prethodnu kalendarsku godinu, s tim da se ne ocjenjuju namještenici koji su u kalenderskoj godini radili manje od 6 mjeseci.

Ocjena rada zasniva se na rezultatima rada koje namještenik postigne u relazaciji poslova predviđenih opisom radnog mjesat na kojem se nalazi i ciljevima koje je za dati vremenski period utvrdio Glavni tužilac.

Ocjena rada može biti nezadovoljava, zadovoljava, uspješan i naročito uspješan, koju rješenjem utvrđuje Glavni kantonalni tužilac.

Primjerak rješenja o ocjeni rada ulaže se u personalni dosije namještenika, a drugi primjerak dostavlja namješteniku.

Namješteniku čiji je rad u posljednje dvije uzastopne godine ocjenjen ocjenom nezadovoljava prestaje radni odnos u Kantonalnom tužilaštvu Kantona Sarajevo.

10.Pripravnici

Član 20.

Osoba koja se prvi put zapošljava nakon završene škole prima se u radni odnos u svojstvu pripravnika radi stručnog osposobljavanja za samostalan rad u struci.

Prijem pripravnika u radni odnos vrši se putem javnog oglasa koji se provodi na način propisan članom od 10. do 13. ovog Pravilnika. 

Pripravnik se prima u radni odnos na period trajanja pripravničkog staža koji za pripravnike srednje stručne spreme iznosi šest mjeseci, a za pripravnike više školske spreme iznosi devet mjeseci i još tri mjeseca po isteku staža u kojem pripravnik polaže stručni ispit. Taj ispit se polaže pred odgovarajućom komisijom iz člana 32. Zakona  o anmještenicima u organima državne službe.

Član 21.

Pripravnik koji uspješno položi stručni ispit postavlja se bez javnog oglasa na radno mjesto namještenika svoje struke, ako u tužilaštvu ima upražnjeno odgovarajuće radno mjesto namještenika i ako postoji potreba za popunom tog radnog mjesta, a ko ne postoji takvo radno mjesto pripravniku prestaje radni odnos u tužilaštvu o čemu Glavni tužilac donosi posebno rješenje.

11.Prekobrojnost

Član 22.

U slučaju prekobrojnosti namještenika kao i ostvarivanja prava na otpremninu u slučaju prekobrojnosti namještenika primjenjuju se odredbe člana 39. i 46. Zakona o namještenicima u organima državne službe u Federaciji BiH.

VI   PLAĆE I NAKNADE 
1.Plaće namještenika
Član 23.

Plaće namještenika su regulisane Pravilnikom o platama, naknadama i drugim materijalnim pravima koja nemaju karakter plate državnih službenika i namještenika Kantonalanog tužilaštva Kantona Sarajevo.

Osnovna plaća namještenika utvrđuje se tako što se polazna osnovica za plaću pomnoži sa koeficijentom platnog razreda u koji je raspoređeno radno mjesto i povećava po osnovu radnog staža namještenika u skladu sa kolektivnim ugovorom.

Polazna osnovica za obračun plaća namještenika u svim organima vlasti u Federaciji je jedinstvena, a čini je polazna osnovica za obračun plaća državnih službenika koja se utvrđuje na način propisan Zakonom o državnoj službi.

2.Dodaci na plaću
Član 24.
Za namještenike koji rade na radnim mjestima na kojima se obavljaju poslovi kod kojih postoje posebni uvjeti rada štetni po zdravlje može se utvrditi pravo na posebnan dodatak u visini do 20 % od osnovice iz člana 23. st. 3. ovog Pravilnika.

3.Plaća namještenika za vrijeme godišnjeg odmora, plaćenog odsustva i bolovanja

Član 25.

Namještenik ima pravo na punu plaću za vrijeme korištenja godišnjeg odmora i plaćenog odsustva  i za prva 42 dana odsustva sa posla zbog bolesti ili invalidnosti, kao i za vrijeme suspenzije, ako posebnim zakonom i kolektivnim ugovorom za pojedine.

4.Naknade
Član 26.

Namještenik ima pravo na naknadu za:

1. troškove prijevoza na posao i sa posla

2. ishranu za vrijeme rada,

3. regres za godišnji odmor,

4. slučaj teže bolesti namještenika ili člana njegove uže porodice ili u slučaju smrti člana uže porodice i namještenika kada naknada pripada članovima njegove porodice,

5. troškovi za edukaciju,

6. jubilarne nagrade,

7. otpremnina prilikom odlaska u penziju.

Visinu naknade iz stava 1. ovog člana ugovaraju kolektivnim ugovorom sindikat, Vlada Federacije i Vlada kantona.

VII RADNO VRIJEME, ODMORI I ODSUSTVA
1.Radno vrijeme
Član 27.

Radno vrijeme namještenika u tužilaštvu iznosi 40 sati u sedmici raspoređenih na najmanje pet radnih dana.

Član 28.

Ako se u određenom periodu povećava obim poslova u tužilaštvu, ili ako do određenog roka treba završiti nedložan posao, a koji nije moguće završiti u redovnom radnom vremenu, Glavni tužilac može privremeno utvrditi i drugačiji raspored radnog vremena tako da se u određenom  periodu ili određene radne dane radi duže od punog radnog vremena, a u kasnijem periodu kreće od punog radnog vremena, s tim da ukupno radno vrijeme u toku godine ne može biti, u prosjeku, duže od 40 sati sedmično.

2.Godišnji odmor

Član 29.
Namještenik za svaku kalendarsku godinu ima pravo na godišnji odmor u trajanju od najmanje 18 radnih dana, s tim što se dužina godišnjeg odmora svakog namještenika utvrđuje u skladu sa ovim Pravilnikom i kolektivnim ugovorom.

Dužinu i raspored korištenja godišnjeg odmora u skladu sa odredbama stava 1. ovog člana, utvrđuje Glavni tužilac, a koristi se po osnovu rješenja koje donosi Glavni tužilac

Član 30.

Godišnji odmor od 18 radnih dana uvećava se prema sljedećim osnovama i mjerilima:

1. po osnovu radnog staža:

· za svake tri pune godine radnog staža ..........................................1 dan

2. po osnovu složenosti poslova:

· službenicima koji obavljaju poslove više stručne spreme i namještenicima sa VKV spremom...............................................................................3 dana

· namještenicima koji obavljaju poslove srednje stručne spreme.....2 dana

· namještenicima sa KV spremom....................................................2 dana

· ostalim namještenicima..................................................................1  dan

3. po osnovu socijalnih i zdravstvenih uslova:

· roditelju ili staratelju sa djetetom  do sedam godina...........................1 dan za svako dijete,

· samohranom roditelju ili staratelju sa djetetom do deset godina...........2 dana za svako dijete

· samohranom roditelju ili staratelju sa hendikepiranim djetetom................2 dana za svako dijete,

· invalidu.......................................................................................................2 dana

4. po osnovu rezultata rada:

· za uspješne rezultate rada..........................................................................1 dan

· za naročito uspješne rezultate u radu.........................................................2 dana

Član 31.

Godišnji odmor po svim uvećanjima ne može biti duži od 30 radnih dana.

U godišnji odmor ne uračunavaju se dani sedmičnog odmora ( subota i nedjelja ) i dani državnih praznika i bolovanja, osim ako subota po rasporedu sedmičnog radnog vremena predstavlja radni dan.

Član 32.

Namještenik, koji u kalendarskoj godini u kojoj je zasnovao radni odnos, nema navršenih šest mjeseci neprekidnog rada, ima pravo najmanje dva dana godišnjeg odmora za svaki navršeni mjesec rada.

Član 33.

Namještenik ima pravo koristiti jedan dan godišnjeg odmora u vrijeme koje sam odredi, ali je dužan o tome obavijestiti neposrednog rukovodioca, najkasnije tri dana prije korištenja.

Član 34.

Korištenje godišnjeg odmora može se privremeno prekinuti na zahtjev rukovodioca organa uprave u slučaju kada je to neophodno radi izvršenja neodložnih službenih poslova.

Član 35.

Godišnji odmor može se koristiti u dva dijela. Ako namješetenik koristi godišnji odmor u dijelovima, prvi dio koristi bez prekida u trajanju od najmanje 12 radnih dana u toku kalendarske godine, a drugi dio najkasnije do 30. juna naredne godine.

2.Plaćeno i neplaćeno odsustvo
Član 36.

Namješenik ima pravo na plaćeno odsustvo do sedam radnih dana u jednoj kalendarskoj godini koje se može koristiti od uvjetima utvrđenim kolektivnim ugovorom.

Namještenik ima pravo na neplaćeno odsustvo u trajanju i pod uslovima utvrđenim kolektivnim ugovorom.

Član 37.

Namještenik tužilaštva ima pravo na plaćeno odsustvo do sedam radnih dana u jednoj kalendarskoj godini koje se može koristiti pod uslovima utvrđenim kolektivnim ugovorom.i to:

· za sklapanje braka ........................................................5 dana

· rođenja djeteta...............................................................3 dana

· za smrt člana uže porodice............................................5 dana

· za njegu užeg člana porodičnog domaćinstva...............3 dana

· selidba/ preseljenje........................................................2  dana

· sklapanje braka djeteta..................................................2 dana

· elementarne nepogode...................................................2 dana

· dobrovoljno davanje krvi...............................................2 dana

· za vjerske praznike........................................................2 dana

· pripremanje i polaganje stručnog ili drugog ispita koji predstavja uvjet za obavljanje poslova radnog mjesta na koje je namještenik  postavljen .........5 dana

· prijavljivanja na konkurs/oglas, odnosno pristupa intervju po navedenim prijavama...1 dan

Namještenik može koristiti plaćeno odsustvo po više osnova, ali najviše do 7 radnih dana u jednoj kalendarskoj godini.

Član 38.

Namješteniku se može odobriti neplaćeno odsustvo sa rada do 30 dana u sljedećim slučajevima:

· za pripremanje i polaganje ispita..........................................................20 dana

· za sudjelovanje u stručnim seminarima.................................................3 dana

· za gradnju ili popravku kuće ili stana....................................................5 dana

· za njegu člana porodice..........................................................................5 dana

· za sudjelovanje na kulturnim, sportskim susretima

i drugim sličnim slučajevima.................................................................3 dana

      -     za zadovoljenje vjerskih i tradicijskih potreba.......................................2 dana

      -     za posjetu članovima porodice..............................................................15 dana

VIII DISCIPLINSKA ODGOVORNOST NAMJEŠTENIKA
1.Zajedničke odredbe

Član 39.

Namještenici odgovaraju disciplinski za povrede službene dužnosti utvrđene Zakonom o namještenicima u organima državne službe u F BiH ili drugim zakonom, podzakonskim propisom Vlade Federacije odnosno propisom vlade kantona.

Član 40.
Nepoštivanje Kodeksa o postupanju sa građanima i strankama u Kantonalnom tužilaštvu Kantona Sarajevo povlači disciplinsku odgovornost svakog pojedinačnog namještenika.

Član 41.

2.Povrede službene dužnosti namještenika

Povrede službene dužnosti mogu biti lakše i teže:

Lakše povrede službene dužnosti su:

1. učestalo kašnjenje na posao, ili ranije neopravdano napuštanje vršenja poslova i radnih zadataka u toku i prije završetka radnog vremena bez odobrenja.
2.  neuredno čuvanje spisa, podataka ili druge povjerene dokumentacije

3. izazivanje svađe i narušavanje međuljudskih odnosa

4. neizvršavanje, nesavjesno, neblagovremeno ili nepažljivo izvršavanje povjerenih zadataka bez težih posljedica

5. neopravdani izostanak sa posla dva dana uzastopno ili tri dana tokom jednog mjeseca

6. neobavještavanje organa državne službe o spriječenosti dolaska na posao duže od jednog dana bez opravdanih razloga

Teške povrede službene dužnosti su:

1. izvršenje radnji koje predstavljaju krivično djelo protiv službene dužnosti ili drugo krivično djelo, odnosno prekršaj kojime se nanosi šteta ugledu tužilaštva što čini namještenika nepodobnim za rad u tužilaštvu;

2. odavanje službene tajne;

3. zloupotreba i prekoračenje službene ovlasti;

4. neizvršavanje ili nesavjesno i nemarno vršenje povjerenih poslova i zadataka;

5. odbijanje izvršenja zakonitih naređenja neposrednog predpostavljenog;

6. bavljenje djelatnostima kojima se onemogućava ili otežava građanima ili drugim licima da ostvaruju svoja prava u postupcima pred organima državne službe;

7. prouzrokovanje veće materijalne štete namjerno ili iz krajnje nepažnje;

8. neopravdani izostanak s posla preko dva dan uzastopno ili preko tri dana tokom jednog mjeseca;

9. kršenje pravila radne discipline;

10. bavljenje djelatnostima ili radom koji je u suprotnosti sa interesima tužilaštva;

11. neblagovremeno i neuredno izvršenje povjerenih poslova i zadataka u tužilaštvu sa težim posljedicima;

12. neprimjereno ponašanje prema građanima, saradnicima i drugim licima u vršenju službe.

3.Disciplinske mjere i disciplinske kazne

Član 42.

1. Za lakše povrede službene dužnosti izriču se disciplinske mjere:

· opomena,

· javna opomena

2. Za teške povrede službene dužnosti izriču se disciplinske kazne:

-  novčana kazna do 40% od osnovne plaće namještenika na period od šest mjeseci

-  prestanak radnog odnosa u tužilaštvu

4.Disciplinski postupak namještenika

Član 43.

Disciplinski postupak protiv namještenika zbog povrede službene dužnosti pokreće se na zahtjev Glavnog kantonalnog tužioca i to onda onda kada sazna ili dođe do podataka da je namještenik učinio povredu službene dužnosti. 

Prijavu za pokretanje disciplinskog postupka može podnijeti Glavnom kantonalnom tužioca i svaki uposlenik koji raspolaže podacima da je određeni  namještenik učinio povredu službene dužnosti koja mora biti obrazložena.

Član 44.

Zahtjev za pokretanje disciplinskog postupka podnosi se prvostepenoj disciplinskoj komisiji sa svim podacima o namješteniku protiv kojeg se podnosi zahtjev u skladu sa članom 56. Zakona o namještenicima u organima državne službe u Federaciji BiH

5.Zastara pokretanja i vođenja disciplinskog postupka

Član 45.

Podnošenje disciplinske prijave za pokretanje disciplinskog postupka za utvrđivanje disciplinske odgovornosti namještenika zastarjeva u roku od tri mjeseca od dana saznanja da je počinjena povreda službene dužnosti i počinioca, a najkasnije u roku od šest mjeseci od dana izvršenja povrede.

Pokretanje disciplinskog postupka za utvrđivanje disciplinske odgovornosti namještenika zastarjeva u roku od 15 dana od dana prijema disciplinske prijave za pokretanje postupka.

Zastara za vođenje postupka prvostepenog disciplinskog postupka nastaje protekom roka od 30 dana od dana donošenja rješenja o pokretanju disciplinskog postupka ukoliko je riječ o povredi službene dužnosti za koju se može izreći disciplinska mjera javna pismena opomena, a u ostalim slučajevima u roku od 60 dana.

Vođenje drugostepenog disciplinskog postupka ne može trajati duže od 30 dana od dana kada je Odboru državne službe za žalbe dostavljena žalba i spis na prvostepenu odluku.

6.Izricanje disciplinskih kazni

Član 46.

Disciplinska kazna se izriče rješenjem.

Zaključkom se obustavlja postupka, odbacuje prijedlog za pokretanje postupka zbog povrede službene dužnosti i odlučuje o drugim radnjama koje se tiču disciplinskog postupka.

Član 47.

Na prvostepenu odluku ( rješenje i zaključak ) prvostepene komisije može se izjaviti žalba drugostepenoj disciplinskoj komisiji.

Žalba se izjavljuje u roku od 15 dana od dana prijema rješenja, odnosno zaključka.

Rješenje drugostepene komisije doneseno po žalbi je konačno.

Član 48.

Glavni kantonalni tužilac izvršava konačna rješenja donesena u disciplinskom postupku.

Sredstva od novčanih kazni izrečenih u disciplinskom postupku unose se u budžet iz kojeg se finansira tužilaštvo.

7.Organi za vođenje disciplinskog postupka

Član 49.

Prvostepeni disciplinski postupak zbog povrede službene dužnosti vodi prvostepena komisija koju rješenjem imenuje Glavni tužilac uz pribavljeno mišljenje sindikata, odnosno medijatora državne službe,ako u tužilaštvu nije organiziran sindikat.

Prvostepena komisija ima predsjednika i dva člana koji se imenuju za period od dvije godine.

Komisija odlučuje u punom sastavu, a odluke donosi većinom glasova.

Član 50.

Drugostepeni postupak vodi drugostepena komisija.

Drugostepenu komisiju imenuje Vlada Kantona Sarajevo na period od dvije godine

Drugostepena komisija je nadležna za:

· rješavanje po žalbama namještenika tužilaštava koje se izjave na prvostepena rješenaj, odnosno zaključke iz čl. 43. ovog Pravilnika koja donosi prvostepena komisija tužilaštva.

Član 51.

U prvostepenom i drugostepenom disciplinskom postupku ne plaćaju se takse niti troškovi postupka.

8.Krivični postupak

Član 52.

Ako se protiv namještenika pokrene krivični postupak na osnovu istih činjenica koje su predviđene za disciplinsku odgovornost iz člana 38. ovog Pravilnika, svi pokrenuti postupci protiv tog namještenika se obustavljaju do okončanja krivičnog postupka.

         Ukoliko se namještenik u krivičnom postupku oslobodi odgovornosti:

1. vraća se na ranije radno mjesto i njegov personalni dosje ne smije sadržavati informacije o krivičnom postupku, niti podatke o preventivnoj suspenziji u vezi sa tim postupkom.

2. disciplinske kazne se ne mogu preduzeti na osnovu istih činjenica po kojima je namještenik oslobođen u krivičnom postupku

Ukoliko se optužba za krivično djelo namještenika odbije, disciplinski postupak se može preduzeti na osnovu istih činjenica u skladu sa čl. 38. ovog Pravilnika.

Ukoliko se namještenik protiv kojeg je pokrenut krivični postupak proglasi krivim i osudi u tom slučaju činjenice koje je utvrdio nadležni sud obavezuju tužilaštvo, odnosno disciplinsku komisiju koja vodi disciplinski postupak protiv tog namještenika.

9. Preventivna suspenzija

Član 53.

Ako se protiv namještenika pokrene krivični postupak u skladu sa čl. 49. ovog Pravilnika, tužilac je dužan tog namještenika odmah suspendovati u slučajevima kada se:

1. protiv namještenika pokrene krivični postupak za krivično djelo učinjeno u vršenju službene dužnosti;

2. namještenik nalazi u pritvoru

Član 54.

Ako se protiv namještenika pokrene krivični postupak u skladu sa čl. 49. ovog Pravilnika, Glavni tužilac može tog namještenika suspendovati u slučajevima:

1. kad je protiv namještenika pokrenut krivični postupak za krivično djelo za koje se po zakonu može izreći kazna zatvora u trajanju od najmanje pet godina,

2. kada je namještenik zatečen u izvršenju krivičnog djela za koje se po zakonu može izreći kazna zatvora u trajanju od najmanje pet godina ,

3. kada postoje dokazi koji ukazuju na izvršenje krivičnog djela.

Član 55.

Prava namještenika u slučaju preventivne suspenzije iz čl. 49. i 50. ovog pravilnika su:

1. namještenik koji je suspendovan prima puni iznos svoje plaće,

2. disciplinski postupak se suspenduje sve dok se ne donose pravomoćna presuda nadležnog suda.

Član 56.

Suspendovanje namještenika u skladu sa čl. 50. i 51. ovog  Pravilnika vrši se rješenjem glavnog tužioca po službenoj dužnosti.

Protiv rješenja iz stava 1. ovog člana namještenik ima pravo izjaviti žalbu drugostepenoj disciplinskoj komisiji u roku od 8 dana od dana prijema rješenja.

Izjavljena žalba ne odlaže izvršenje rješenja.

Drugostepena komisija dužna je odlučiti po žalbi najkasnije u roku od 15 dana od dana prijema žalbe.

Rješenje drugostepene komisije doneseno po žalbi je konačno.

IX  ODGOVORNOST ZA MATERIJALNU ŠTETU
Član 56.

1. Namještenik je dužan nadoknaditi materijalnu štetu koju u vezi sa obavljanejm posla učini namjereno ili iz krajnje nepažnje.

2. Postojanje štete, njenu visinu i okolnosti pod kojima je šteta učinjena, odnossno krivicu namještenika za učinjenju štetu utvrđuje komisija koju rješenjem obrazuje glavni tužilac. O izvršenju tih poslova komisija sastavlja zapisnik.

3. Na osnovu zapisnika iz stava  2.ovog člana , Glavni tužilac donosi rješenje o naknadi štete kojim se utvrđuje visina štete, rok i način isplate štete.

4. Protiv rješenja o šteti iz stava 3. ovog člana namještenik ima pravo izjaviti žalbu odboru za žalbe u roku od 15 dana od dana prijema rješenja.

5. Štetu koju namještenik učini građanima ili pravnim licima ili tužilaštvu svojim nezakonitim ili nepravilnim radom u vršenju poslova u tužilaštvu, nadoknađuje tužilaštvo, a onda tužilaštvo ima pravo regresa isplaćene štete od namještenika.

6. tužilaštvo je obavezno nadoknaditi štetu namješteniku koju on pretrpi u službi ili u vezi sa službom prema općim propisima o odgovornosti za šteteu.

7. Ako namještenik odbije da nadoknadi štetu utvrđenu u rješenju iz stava 3. ovog člana, u tom slučaju postupak za naknadu štetu pokreće se pred nadležnim sudom. 

X PRESTANAK RADNOG ODNOSA

Član 57.

Namješteniku u tužilaštvu prestaje radni odnos u sljedećim slučajevima:

1. Pisanim sporazumom između namještenika i Glavnog tužioca – na dan utvrđen sporazumom,

2. Dobrovoljnim pisanim otkazom od namještenika – na dan utvrđen u otkazu, s tim da taj dan ne može biti predviđen u roku kraćem od sedam dana od sedam dana od dana podnošenja otkaza ukoliko se drugačije ne dogovori sa Glavnim tužiocem.

3. Kod radnog odnosa na određeno vrijeme – istekom posljednjeg dana roka koji je utvrđen za rad na određeno vrijeme, ako se namještenik i Glavni tužilac ne sporazumiju o ranijem prestanku radnog odnosa,

4. ispunjavanjem zakonskih godina života, odnosno sa navršenih 40 godina penzijskog staža 

5. gubitkom državljanstva BiH – na dan pravosnažnosti rješenja o gubitku državljanstva,

6. sticanjem državljanstav druge države suprotno Ustavu BiH i njenim zakonima  - na dan pravosnažnosti akta o sticanju tog državljanstva,

7. ocjenom ne zadovoljava za probni rad – na dan konačnog rješenja o prestanku radnog odnosa po tom osnovu,

8. dvije uzastopne negativne ocjene rada – na dan konačnog rješenja o prestanku radnog odnosa po tom osnovu,

9. ako je osuđen za krivično djelo i zbog izdržavanja kazne zatvora mora biti odsutan sa rada duže od 6 mjeseci – na dan stupanja na izvršenje kazne zatvora,

10. na osnovu izrečene disciplinske kazne prestanka radnog odnosa u tužilaštvu

11. kada nadležni organ penzijsko – invalidskog osiguranja utvrdi da je trajno i potpuno nesposoban za rad – na dan kada je akt o trajnoj nesposobnosti postane konačan

12. kada se utvrdi da je prilikom prijema u radni odnos ili u toku trajanja radnog odnosa u tužilaštvu podnio lažne ili falsifikovanje javne isprave ili dao lažne izjave – na dan kada se utvrdi da su te isprave lažne ili falsifikovanje odnosno izjave lažne.
Član 58.

O prestanku radnog odnosa iz bilo kojeg razloga navedenog u članu 55. ovog Pravilnika donosi se rješenje.

Rješenje o prestanku radnog odnosa donosi Glavni tužilac.

Protiv rješenja o prestanku radnog odnosa može se u roku od 15 dana od dana prijema rješenja izjaviti žalba Odboru za žalbe.

Izjavljena žalba odlaže izvršenje rješenja.

Rješenje Odbora za žalbe doneseno po žalbi je konačno.
IX PRELAZNE I ZAVRŠNE ODREDBE
Član 60.

Za sve što u oblasti radnih odnosa nije regulisano ovim Pravilnikom primjenjuju se pozitivni propisi iz oblasti radnih odnosa na nivou Bosne i Hercegovine, Federacije Bosne i Hercegovine i Kantona Sarajevo,

Član 61.

Izmjene i dopune ovog Pravilnika se vrše na način i po postupku koji važi za njegovo donošenje.

Član 62.

Ovaj Pravilnik stupa na snagu danom donošenja.

GLAVNA KANTONALNA TUŽITELJICA
Nives Kanevčev
Broj: A- 1371/13

Sarajevo, 12.06.2013. godine
